Document ID: 32004R0775

Nariadenie Komisie (ES) č. 775/2004
z 26. apríla 2004,
ktorým sa mení a dopĺňa príloha I nariadenia Európskeho parlamentu a Rady (ES) č. 304/2003 o vývoze a dovoze nebezpečných chemikálií
(Text s významom pre EHP)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 304/2003 z 28. januára 2003 o vývoze a dovoze nebezpečných chemikálií [1], najmä na jeho článok 22 ods. 1,
keďže:
(1) nariadenie (ES) č. 304/2003 vykonáva Rotterdamský dohovor o postupe predbežného súhlasu (PIC postupe) pre určité nebezpečné chemikálie a prípravky na ochranu rastlín v medzinárodnom obchode podpísaný 11. septembra 1998 a schválený spoločenstvom rozhodnutím Komisie č. 2003/106/ES [2];
(2) príloha I nariadenia (ES) č. 304/2003 pozostáva z troch častí, ktoré príslušne obsahujú zoznam chemikálií podliehajúcich postupu oznámenia o vývoze, zoznam chemikálií podliehajúcich oznámeniu o PIC postupe a zoznam chemikálií podliehajúcich PIC postupu v súlade s rotterdamským dohovorom;
(3) so zreteľom na rozhodnutia Komisie č. 2004/141/ES [3], 2004/248/ES [4], 2004/140/ES [5] a 2004/247/ES [6] zahrnuté do rámca smernice Rady č. 91/414 z 15. júla 1991 o uvádzaní prípravkov na ochranu rastlín na trh [7], ktoré príslušne zakazujú alebo prísne obmedzujú chemikálie amitraz, atrazín, fentión a simazín, tieto chemikálie by sa mali pridať do zoznamov chemikálií v časti 1 a 2 prílohy I nariadenia (ES) č. 304/2003;
(4) priemyselné použitie chemikálií nonylfenolu a nonylfenol-etoxylátu prísne obmedzuje smernica Európskeho parlamentu a Rady č. 2003/53/ES z 18. júna 2003 týkajúca sa obmedzenia pri obchodovaní a použití určitých nebezpečných látok a prípravkov [8]. Okrem toho, v súlade s nariadením Komisie (ES) č. 2076/2002 z 20. novembra 2002 predlžujúcim časové obdobie uvedené v článku 8 ods. 2 smernice Rady č. 91/414/EHS a týkajúce sa nezaradenia určitých aktívnych látok do prílohy I uvedenej smernice a zrušenia povolenia pre výrobky na ochranu rastlín obsahujúcich tieto látky [9], nonylfenol-etoxylát bol z prílohy 1 smernice č. 91/414/ES vyňatý a povolenia pre výrobky na ochranu rastlín, ktoré ho obsahujú, mali byť do 25. júla 2003 zrušené. Preto obidve chemikálie by sa mali pridať do zoznamu chemikálií v časti 1 a 2 prílohy I nariadenia (ES) č. 304/2003;
(5) na svojom 10. zasadnutí od 17. do 21. novembra 2003 sa Výbor pre medzivládne vyjednávanie dohovorov (INC) rozhodol, že chemikálie DNOC a azbestové vlákna amozit, antofylit, aktinolit a tremolit by mali taktiež podliehať dočasnému postupu PIC. Preto by sa tieto látky mali pridať do zoznamu chemikálií v časti 3 prílohy I nariadenia (ES) č. 304/2003 a existujúce položky v častiach 1 a 2 by sa mali preto zmeniť a doplniť;
(6) na tom istom zasadnutí sa INC rozhodol, že suché práškové zmesi obsahujúce kombináciu benomylu s obsahom 7 % alebo viac, karbofuránu 10 % alebo viac a tiramu 15 % alebo viac, by mali taktiež podliehať dočasnému postupu PIC. Preto by sa takého zmesi mali taktiež pridať do zoznamu chemikálií zahrnutého v častiach 1 a 3 prílohy I nariadenia (ES) č. 304/2003;
(7) príloha I nariadenia (ES) č. 304/2003 by sa preto mala zmeniť a doplniť;
(8) opatrenia ustanovené v tomto nariadení sú v súlade so stanoviskom výboru zriadenom v súlade s článkom 29 smernice Rady č. 67/548/EHS [10],
PRIJALA TOTO NARIADENIE:
Článok 1
Príloha I nariadenia (ES) č. 304/2003 sa mení a dopĺňa v súlade s prílohou tohto nariadenia.
Článok 2
Toto nariadenie nadobúda účinnosť v 20. deň odo dňa jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 26. apríla 2004

Labels: 3
1
20